เบื้องหลัง Café Amazon ร่วมมือ KitKat ออกเครื่องดื่มและเบเกอรีส่งท้ายปลายปีนี้
เวลานี้.. หากใครเดินเข้าร้าน Café Amazon ที่มีกว่า 3,500 สาขา ทั่วประเทศไทย คงต้องเซอร์ไพรส์ไม่น้อยกับ 2 เครื่องดื่มใหม่ของร้านที่มีคำต่อท้ายด้วย KitKat ICED DOUBLE CHOCO MINT with KitKat ราคา 65 บาท CARAMEL MOCHA FRAPPE with KitKat ราคา 70 บาท 
16 พ.ย. 2564

เบื้องหลัง Café Amazon ร่วมมือ KitKat ออกเครื่องดื่มและเบเกอรีส่งท้ายปลายปีนี้
Café Amazon X ลงทุนแมน
เวลานี้.. หากใครเดินเข้าร้าน Café Amazon ที่มีกว่า 3,500 สาขา ทั่วประเทศไทย
คงต้องเซอร์ไพรส์ไม่น้อยกับ 2 เครื่องดื่มใหม่ของร้านที่มีคำต่อท้ายด้วย KitKat
ICED DOUBLE CHOCO MINT with KitKat ราคา 65 บาท
CARAMEL MOCHA FRAPPE with KitKat ราคา 70 บาท
พอได้ยินชื่อเมนูใหม่ความคิดวินาทีแรกที่เข้ามาในความคิด 
ก็คือต้องเป็นเครื่องดื่มที่ผสมช็อกโกแลตเข้มข้น และต้องมีความกรุบ ๆ กรอบ ๆ
ที่เป็นรสชาติอันทรงเสน่ห์ของ KitKat ที่ทำให้คนทั่วโลกหลงใหล
ที่น่าสนใจคือ Café Amazon ไม่ได้มีแค่เมนูใหม่เฉพาะเครื่องดื่ม
แต่ยังตบท้ายด้วย เบเกอรี ที่มีส่วนผสม KitKat ที่เป็นสูตรที่พัฒนาเพื่อวางขายเฉพาะใน Café Amazon เท่านั้น ไม่สามารถหาซื้อจากที่ไหนได้
โดยเหล่าเมนูสุดพิเศษนี้จะเป็น Seasonal Menu หรือขายเฉพาะในช่วงเวลาแคมเปญนี้ เท่านั้น 
โดยเริ่มตั้งแต่ 16 พ.ย. 64 - 31 ม.ค. 65
ทีนี้หลายคนอาจสงสัยว่า ทำไม Café Amazon ถึงมีเพื่อนธุรกิจคนใหม่อย่าง KitKat มาร่วมครีเอตสารพัดเมนูใหม่ ๆ 
ลงทุนแมนจะเล่าให้ฟัง
จริง ๆ แล้ววิธีทำธุรกิจแบบ Collaboration 
หรือการร่วมมือของ 2 แบรนด์เพื่อคิดค้นสร้างสินค้าใหม่ ๆ ออกสู่ตลาด 
เป็นวิธีที่นิยมและมีมานานแล้ว ไม่ว่าจะเป็นแบรนด์ที่อยู่ในธุรกิจเดียวกันหรือต่างธุรกิจ
แน่นอนว่า คนที่จะได้ประโยชน์สูงสุดจากแนวคิดนี้
ก็คือ ผู้บริโภค ที่จะได้สัมผัสสินค้าและบริการใหม่ ๆ ที่ไม่คิดว่ามันจะเกิดขึ้นได้
ส่วนผลประโยชน์ของแบรนด์ นอกจากยอดขายที่เพิ่มขึ้น
ก็ยังสร้างฐานลูกค้าใหม่ ๆ จากวิธี Collaboration 
อธิบายให้เห็นภาพก็คือ ลูกค้าของแบรนด์ที่เราจับมือด้วยนั้น 
ก็มีแนวโน้มสูงที่จะมาเป็นลูกค้าประจำของเรา
แล้วหากเราดูความเคลื่อนไหวร้านกาแฟในเมืองไทยตลอดปีที่ผ่านมา
ก็ต้องบอกว่า Café Amazon กำลังเป็นผู้นำเทรนด์ Collaboration 
ด้วยการจับมือกับแบรนด์อื่น ๆ มากมาย สร้างความตื่นเต้นให้ลูกค้าต่อเนื่อง ตัวอย่างเช่น
การจับมือกับ Pepsi เพื่อคิดค้นเครื่องดื่ม ชามะลิแบล็กแอนด์พิงก์ ชาเขียวมะลิผสมสตรอว์เบอร์รี พร้อมเติมความซ่าด้วย Pepsi
หรือการออกเครื่องดื่มใหม่อย่าง Kiwi Lemon Soda with Konjac ที่มีการผสมเลมอนโซดาของสิงห์ 
จนถึงการร่วมมือกับนม Meiji ทำแคมเปญการตลาดร่วมกัน
นั่นคือภาพความร่วมมือสร้างสิ่งใหม่ ๆ ที่อยู่ในกลุ่มธุรกิจเครื่องดื่มด้วยกัน
นอกจากนี้ ใครจะคิดว่าวิธี Collaboration ของ Café Amazon 
จะข้ามไปยังธุรกิจแฟชั่นไทยอย่าง NaRaYa ด้วยการดีไซน์กระเป๋าผ้าและหน้ากากผ้าคอลเลกชันพิเศษวางขายใน Café Amazon
แล้วครั้งนี้ก็เช่นกัน เมื่อ Café Amazon เลือกจับมือกับแบรนด์ที่ต่างธุรกิจก็คือขนม KitKat
ความน่าสงสัยของเรื่องนี้ก็คือ แล้วทำไมต้องเป็นขนม KitKat ?
รู้หรือไม่ว่า ก่อนที่ทาง Café Amazon จะตัดสินใจร่วมมือกับ KitKat
ได้เห็นข้อมูลของ World Happiness Report 
ที่จัดทำแบบสำรวจความสุขของประชากรในแต่ละประเทศทั่วโลก
พบว่าช่วง 2 ปีที่ผ่านมา การระบาดของโควิด 19 ทำให้คนไทยมีความสุขลดลงเรื่อย ๆ
ซึ่งในปี พ.ศ. 2564 ประเทศไทยมีความสุขเป็นอันดับ 54 เป็นอันดับที่ต่ำที่สุดในรอบ 11 ปี 
นับตั้งแต่ปี พ.ศ. 2553-2563
พอเป็นแบบนี้ Café Amazon ก็มาคิดต่อว่า แล้วแบรนด์สินค้าอะไร ? 
สามารถทำให้คนไทยรู้สึกว่าอารมณ์ดีและมีความสุขทุกครั้งในการกิน
จนมาได้คำตอบคือ KitKat นอกจากเป็นขนมช็อกโกแลตที่มีสาวกไปทั่วโลกแล้ว
คนไทยเองไม่ว่าจะอยู่ในยุค 90 จนถึงในยุคนี้ ต่างคุ้นชินกับสโลแกน “คิดจะพัก คิดถึงคิทแคท”
เมื่อบวกกับเป็นช่วงปลายปีที่หลายแบรนด์ต้องการสร้างความสุขให้ลูกค้าในเทศกาลปีใหม่
KitKat จึงเป็นแบรนด์ที่ใช่ที่สุด ในการจับมือครั้งนี้ของ Café Amazon
นอกจากเครื่องดื่ม 2 รสชาติใหม่ที่เกิดจากการร่วมมือกันครั้งนี้ 
อย่าง ICED DOUBLE CHOCO MINT with KitKat ที่จะผสมดาร์กช็อกโกแลตเข้มข้น
แอบมีกลิ่นมินต์เล็ก ๆ หอมติดจมูกแล้วนั้น ก็ยังมีการเพิ่มคิทแคท ชังกี้ 
ที่ให้เราเคี้ยวเพลินแบบหมดแก้วโดยไม่รู้ตัว
ส่วนอีกหนึ่งเมนูพิเศษก็เอาใจคนรักกาแฟคือ “CARAMEL MOCHA FRAPPE with KitKat” 
ซึ่งจะเป็นกาแฟมอคค่าปั่น เพิ่มความหวานมันกลมกล่อมด้วยคาราเมล
ตบท้ายด้วยส่วนผสม คิทแคท ชังกี้
ที่น่าสนใจก็คือ เราจะได้ทานเบเกอรีอร่อย ๆ ช่วงปลายปี 
จากส่วนผสมของขนม KitKat ในร้าน Café Amazon ทั้งแบบสดและแบบอบร้อน
ตัวอย่างเช่น Crepe Cake made with KitKat and Salted Caramel Sauce
หรือ เครปเค้ก รสคิทแคท ราดซอสซอลท์เท็ดคาราเมลที่ตั้งราคาไว้เพียง 65 บาท เพื่อให้ความสุขได้ถูกกระจายไปได้ง่ายขึ้น
และเมนู Chocolate Croissant made with KitKat  หรือ ครัวซองต์รสช็อกโกแลต KitKat 
ราคา 45 บาท และยังมีหลายเมนูเบเกอรีที่มี KitKat เป็นส่วนผสม
มาถึงตรงนี้ จะเห็นได้ว่า วิธีคิดการทำธุรกิจด้วยการร่วมมือกับแบรนด์อื่น ๆ
กำลังทำให้ Café Amazon กลายเป็นร้านกาแฟที่โดดเด่นกว่าคู่แข่งทุกราย
เมื่อทุกครั้งที่เราเข้าร้านก็จะพบเมนูใหม่ ๆ นำมาเสิร์ฟให้ตลอดเวลา
และหาทานได้เฉพาะ Café Amazon เท่านั้น
โดยวิธีนี้ก็จะทำให้ Café Amazon เป็น “มากกว่าร้านกาแฟ”
แต่กำลังเป็นร้านที่มีสินค้าบริการหลากหลาย เช่นมีเบเกอรีใหม่ๆ ที่ตอบโจทย์ความอร่อยของคนทุกกลุ่ม
มีเครื่องดื่มพร้อมดื่มอื่นๆ และสินค้าอย่างแก้วน้ำ ถุงผ้า และอีกมากมาย
ที่เป็นส่วนหนึ่งในชีวิตประจำวัน
แน่นอนว่าเมื่อทุกครั้งที่เราเข้าร้าน Café Amazon ก็จะรู้สึกถึงประสบการณ์ใหม่ๆ 
ไม่ว่าจะเป็นทาง Café Amazon คิดค้นเองหรือร่วมมือกับแบรนด์อื่นๆ
ตรงนี้เอง ที่ทำให้ Café Amazon เป็นร้านเครื่องดื่มที่แตกต่างและครองใจคนไทยมานาน
Reference
-เอกสารข้อมูลฝ่ายธุรกิจคาเฟ่ อเมซอน บริษัท ปตท. น้ำมันและการค้าปลีก จำกัด (มหาชน)